
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση μεγίστου επιτρεπομένου ύψους των κτιρίων του σχε¬ 
δίου πόλεως Σπάρτης, Νομού Λακωνίας. 1 

Χαρακτηρισμός του δρόμου Αγίας Τριάδας - Γούδουρα έως Νότιο 
οδικό άξονα Ιεράπετρας - Λιθινών Σητείας ως Κοινοτικού στο Ν. 

Λασιθίου.. 2 

Καθορισμός ορίων οικισμού Τρύγονα, κατηγοριοποίησή του και 
καθορισμός όρων αρτιότητας και δόμησης στο Ν. Λέσβου. . . 3 
Ανάκληση της αριθ. 429724/Ν. 281/85/20.12.85 απόφασης 
Νομάρχη Δ/τος Πειραιά που χαρακτήρισε σαν προϋπάρχουσα 
του έτους 1923 και διατηρητέα, την ανώνυμη οδό δίπλα στο 
κτίριο του Γυμνασίου Σπετσών και κατά το Τμήμα του με 

στοιχεία Η', Ζ, Ε, Δ, Γ, Θ, Η, I, Θ', Κ. 4 

Τροποποίηση ρυμοτομικού σχεδίου οικισμού Ν. Παντελεήμονα στο Νομό 

Πιερίας. 5 

Τροποποίηση σχεδίου Πόλεως Τρικάλων. 6 

Τροποποίηση ρυμοτομικού σχεδίου Μοναστηρακΐου Νομού Φωκίδας. 7 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. Π—3646 (1) 

Τροποποίηση μεγίστου επιτρεπομένου ύψους των κτιρίων του σχεδίου 
πόλεως Σπάρτης, Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
' Εχοντας υπόψη: 

1. Τις διατάξεις του Ν. 1032/80 «περί συστάσεως του Υπουργείου Χ.Ο. 
Π.». 

2. Το Ν. 1558/85 ΦΕΚ 137 τεύχος Α άρθρο 23 παραγρ. 1. 

3. Τις διατάξεις του από 17.7.23 Ν.Δ. «περι'σχεδίων πόλεων κ.λ.π. 
και ειδικότερα το άρθρο 9 και 85 Α. 

4. Το άρθρο 33 του Ν. 1337/83 όπως τροποποιήθηκε με το Ν. 
1512/85. 

5. Τις διατάξεις του άρθρου 9 και του άρθρου 34 παραγρ. 3 του 
Ν. 1577/85 του Γενικού Οικοδομικού Κανονισμού. 

6. Τις διατάξεις του Π.Δ. 183/ΦΕΚ 70 Α75.6.86. 


7. Τα Β.Δ. 11/1853 και 63/1899 με τα οποία εγκρίθηκε το 
σχέδιο πόλεως Σπάρτης. 

8. Τις 38/9.10.84 και 1/8.1.85 γνωμοδοτήσεις του Κ.Α.Σ. 

9. Το αριθ. 1087/11.8.86 έγγραφο της Ε’ Εφορείας Προϊστ. και 
Κλασσικών Αρχαιοτήτων Σπάρτης. 

10. Τη γνωμοδότηση της ΕΕΕΑΕ του Ν. Λακωνίας Πρακτικό 27(26.4. 
83) θέμα Ιο. 

11. Τις 83/84 και 117/1986 αποφάσεις του Δημοτικού Συμβουλίου 
Σπαρτιατών. 

12. Τη γνωμοδότηση του Συμβουλίου Χ.Ο.Π. του Ν. Λακωνίας 
Πρακτικό 7/29.7.86 θέμα Ιο, αποφασίζουμε: 

Τροποποιείται το μέγιστο επιτρεπόμενο ύψος των κτιρίων στην 
περιοχή του εγκεκριμένου σχεδίου πόλεως Σπάρτης για λόγους 
αισθητικής, μορφολογίας του εδάφους, προστασίας του φυσικού και 
δομημένου περιβάλλοντος της περιοχής και ορίζεται δέκα επτά και 
ήμισυ (17,50) μέτρα εκτός των παρακάτω περιπτώσεων των οποίων 
το μέγιστο ύψος ορίζεται ως εξής: 

1. Για τα κτίρια τα έχοντα πρόσωπο επί της πλατείας του Δημαρ¬ 
χείου της Σπάρτης και επί των οδών Λυκούργου, Ευαγγελίστριας, 
Γκορτσολόγου και Συνδ. Λακεδαιμονίων Ν. Υόρκης μέγιστο ύψος 
δέκα τρία και μισό (13,50) μέτρα. 

2. Για τα κτίρια επί των Ο.Τ. 101, 102, 103, 104, 130 και τα 
οικοδομήσιμα οικόπεδα του Ο.Τ. 131 μέγιστο ύψος επτά και ήμισυ (7,50) 
μέτρα. 

3. Για τα κτίρια επί των Ο.Τ. 106, 107, 111, 112, 113, 114, 124, 
125, 126, 127, 128 και 129 μέγιστο ύψος έντεκα (11.00) μέτρα. 

4. Για τα κτίρια που βρίσκονται επί των Ο.Τ. 8, 16, 17, 135, 136 
και περιβάλλουν τον τάφο φτου Λεωνίδα μέγιστο ύψος έντεκα (11.00) 
μέτρα. Στο υπόλοιπο τμήμα των τετραγώνων αυτών μέγιστο ύψος δέκα 
τρία (13) μέτρα. 

5. Για τα κτίρια επί των Ο.Τ. 6, 7, 9, 18, 19, 29, 35, 30, 45, 
51, 58, 63, 69, 70, 92, 93, 94, 95, 96, 97, 98, 99, 100, 108, 
115, 116, 117, 118, 119, 120, 121, 122, 123, 137, 138, 139, 
140, 141, 149, 150 μέγιστο ύψος δέκα τρία (13) μέτρα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 4 Σεπτεμβρίου 1986 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

Αριθ. 1614/1664 (2) 

Χαρακτηρισμός του δρόμου Αγίας Τριάδας - Γούδουρα έως Νότιο οδικό 
άξονα Ιεράπετρας — Λίθινων Σητείας ως Κοινοτικού στο Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΪ 
' Εχοντας υπόψη: 

1. Το Ν. 3200/55 «περί Διοικητικής αποκέντρωσης». 

2. Το αριθ. 532/1970 Ν.Δ. περί συμπληρώσεως των διατάξεων 
«περί Διοικητικής αποκεντρώσεως». 

3. το αριθ. 712/70 Β.Δ. «περί καθορισμού αρμοδιοτήτων κ.λ.π. 
Περ/κών Αρχών Υπουργείου Δημ. Έργων. 

4. Το Ν. 1032/80 (ΦΕΚ 57Α714.3.1980) « πε ρί σύστασης Υ.Χ. 
Ο.Π. και το Ν. 1558/1985/ΦΕΚ 137Α/26.7.1985». 

5. Τις διατάξεις του Β.Δ. 23.10.1959 (ΦΕΚ 252/1959) και το 
άρθρο Γτου Π.Δ. 24/31.5.1985 (ΦΕΚ 270 Δ’) «περίτροποποιήσεως 
των όρων και περιορισμών δόμησης των γηπέδων εκτός ρυμοτομικών 
σχεδίων και εκτός ορίων οικισμών». 

6. Το αριθ. 3445/27.3.1986 έγγραφο της Δ/νσης Εσωτερικών 
τμήματος Τοπ. Αυτ/σης με το οποίο επικυρώνεται η αριθ. 6/1986 
απόφαση του Κοινοτικού Συμβουλίου Αγ. Τριάδας Σητείας. 

7. Τη σύμφωνη γνωμοδότηση του Συμβουλίου του Υ.Χ.Ο.Π. Ν. Λασιθίου 
διατυπωθείσα στην αριθ. 115/10.7.1986 πράξη του, αποφασίζουμε: 

Αναγνωρίζουμε το μοναδικό δρόμο που ενώνει την Αγία Τριάδα 
Σητείας με τον οικισμό Γούδουρα και συνεχίζει έως στο Νότιο Άξονα 
ως Κοινοτικό. Στο δρόμο αυτό έχουν εφαρμογή οι όροι δόμησης του 
άρθρου 1 του Π.Δ. 24/31.5.1985 (ΦΕΚ 270 Δ'). 

Η απόφαση αυτή να δημοσιευθεί στην Εφημερίδα της Κυβερνήσεως. 

'Αγ. Νικόλαος, 26 Αυγούστου 1986 

Ο Νομάρχης 
Γ. ΤΖΑΝΑΚΑΚΗΣ 

-♦- 

Αριθ. Π. 11345 (3) 

Καθορισμός ορίων οικισμού Τρύγονα, κατηγοριοποίησή του και καθορι¬ 
σμός όρων αρτιότητας και δόμησης στο Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τις διατάξεις του Π.Δ. 24.4/3.5.1985 Δ «τρόπος καθορισμού 
ορίων των οικισμών της Χώρας μέχρι 2.000 κατοίκους, κατηγορίες 
αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδιωτών Μηχ/κών που τους 
είχε ανατεθεί η σχετική μελέτη, στα πλαίσια του σχεδιασμού των 
ανοιχτών πόλεων — χωριών Ν. Λέσβου. 


3. Το δελτίο αρχιτεκτονικής αναγνώρισής του οικισμού που συμπλη¬ 
ρώθηκε από τους μελετητές που (αναφέρουμε πάρα πάνω, σύμφωνα 
με τις υποδείξεις των προδιαγραφών του Υ.Χ.Ο.Π. για τη μελέτη. 

4. Την με αριθ. 38/28.9.1985 απόφαση του Κοινοτικού Συμβουλίου. 

5. Τη με αριθ. 119/4.12.85 γνωμοδότηση του Συμβουλίου Χ.Ο.Π. 
της Νομαρχίας μιας, αποφασίζουμε: 

1. Την κατάταξη του οικισμού Τρύγονα της Λέσβου στις κατηγο¬ 
ρίες στάσιμος, ενδιαφέρων, μεσαίος. 

2. Καθορίζουμε το όριο του οικισμού Τρύγονα Λέσβου όπως αυτό 
φαίνεται στην αεροφωτογραφία του οικισμού 1:5.000 που επισυνάπτουμε 
και ορίζεται από τα σημεία 8", 8, 9, 12, 13 έως 23, 24, 8' 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δδμηοης 
που προβλέπονται από το Π.Δ. ΦΕΚ 181 Δ'/3.5.1985 και για τον 
οικισμό Τρύγονα είναι άρτια τα γήπεδα που βρίσκονται μέσα στα όρια 
του οικισμού και έχουν ελάχιστο εμβαδό 300 τ.μ. 

β. Κατά παρέκκλιση εντός των ορίων των οικισμών θεωρούνται άρτια 
τα οικόπεδα με όποιο εμβαδόν είχαν στις 3.5.1985 ημέρα δημοσίευσής 
του από 24.4.1985 Δ/τος. 

4. Ειδικοί όροι δόμησης: 

Καθορίζουμε ειδικούς όρους δόμησης για τον οικισμό Τρύγονα Λέσβου 
όπως αναγράφονται στο συνημμένο δελτίο αρχιτεκτονικής αναγνώρισης, 
από τους όρους αυτούς είναι υποχρεωτικοί αυτοί που ορίζει το Π.Δ. 
24.4/3.5.1985 και σύμφωνα με την κατηγορία που ανήκει ο οικισμός 
σαν αδιάφορος, ενδιαφέρων ή αξιόλογος. 

5. α. Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και ΠΕ της Νομαρχίας 
ώστε να εξασφαλίζεται η συνέχεια των υπαρχόντων κοινοχρήστων 
χώρων σύμφωνα με τα οριζόμενα στις διατάξεις της παρ. 1 του 
άρθρου 6 του από 24,4.1985 Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κοιτά τα λοιπά ισχύουν όσα ορίζει το Δ/γμα 24.4.1985 (ΦΕΚ 181 Δ/3. 
5.1985. 

Η απόφαση αυτή που ισχύει από την ημέρα που υπογράφεται, μαζί 
με το σχεδιάγραμμα, οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήσεως. 

Μυτιλήνη, 24 Δεκεμβρίου 1985 

Ο Νομάρχης 
Ν. ΣΗΦΟΥΝΑΚΗΣ 



Ο Ρ ) Ο ΘΕ1 Η5 Η οιϋιίΗΰν 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρί θ. 395911/Ν. 281/35 (4) 

Ανάκληση της αριθ. 429724/Ν. 281/85/20.Τ2.85 απόφασης 
Νομάρχη Δ/τος Πειραιά που χαρακτήρισε σαν προϋπάρχουσα 
του έτους 1923 και διατηρητέα, την ανώνυμη οδό δίπλα στο 
κτίριο του Γυμνασίου Σπετσών και κατά το Τμήμα του με στοι¬ 
χεία Η', Ζ, Ε, Δ, Γ, θ, Η, I, Θ', Κ. 

Ο ΝΟΜΑΡΧΗΣ ΠΕΙΡΑΙΑ 
' Εχοντας υπόψη: 

1. Το αριθ. 1428/13.3.86 έγγραφο της Νομαρχίας Αττικής 
Δ/τος Πειραιά (Γραφείο Νομάρχη). 

2. Την αριθμό Π. 3285/949/28.5.86 κοινή απόφαση των Υπουργών 
Εθν. Παιδείας και Θρησκευμάτων και Οικονομικών με την οποία απαλλοτρι- 
ώνεται επί πλέον έκταση 644 μ 2 για την ανέγερση Γυμνασίου Σπετσών. 

3. Τον Α.Ν. 261/68 περί ανακλήσεως Διοικητικών πράξεων. 

4. 'Οτι δεν έχει παρέλθει πενταετία από το χρόνο έκδοσης της 
πράξης αριθ. 429724/Ν. 281/20.12.85. 

5. Επειδή στην απαλλοτριωθείσα έκταση με την πιο πάνω απόφαση 
περιλαμβάνεται και το τμήμα της ιδιωτικής οδού που αναγνωρίστηκε 
σαν προϋφιστάμενο του έτους 1923 και διατηρητέο με την αριθ 
429724/Ν. 281/85/20.12.85 απόφαση Νομάρχη Δ/τος Πειραιά. 

6. Επειδή το Νομαρχιακό Συμβούλιο Χ.Ο.Π. μετά από επαναξέτασής 
της στο θέμα οδού στο πρακτικό αρ. 27 της από 1.7.86 συνεδρίας 
γνωμοδότησε ομόφωνα την ανάκληση της προγενέστερης με αριθ. 
44/13.12.85 απόφασή του, γι’ αυτό αποφασίζουμε: 

Ανακαλούμε την αριθ. 429724/Ν, 281/85/20.12.85 απόφαση Νο¬ 
μάρχη Δ/τος Πειραιά. 


Αριθ, ΤΠ 6075 (5) 

Τροποποίηση ρυμοτομικού σχεδίου οικισμού Ν. Παντελεήμονα στο Νομό Πιε¬ 
ρίας. 

Ο ΝΟΜΑΡΧΗΣ ΠΙΕΡΙΑΣ 


' Εχοντας υπόψη: 

1. Τις διατάξεις του Ν. Δ/τος της 17.7.1923 «περί σχεδίων πόλεων κ.λ.π.» 

2. Τις 48/85 και 7/86 αποφάσεις του ΚΣ Παντελεήμονα. 

3. Την ομόφωνη γνωμοδότηση του Συμβουλίου ΧΟΠ Νομού Πιερίας 
που αναφέρεται στην τροποποίηση του σχεδίου Ν. Παντελεήμονα και 
αναγράφεται στα πρακτικά της συνεδρίασης της 2 Ιούλη 1986. 

4. Το γεγονός ότι τηρήθηκε η νόμιμη διαδικασία και δεν υποβλήθηκε 
καμία ένσταση, αποφασίζουμε: 

Εγκρίνουμε την τροποποίηση του ρυμοτομικού σχεδίου του οικισμού 
του Ν. Παντελεήμονα όπως αυτή φαίνεται στο διάγραμμα που συνοδεύει 
την παρούσα απόφαση και αποτελεί αναπόσπαστο μέρος αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 3 Σεπτεμβρίου 1985 


Πειραιάς, 17 Ιουλίου 1986 

Ο Νομάρχης 
ΑΝΔΡΕΑΣ ΦΟΥΡΑΣ 


Ο Νομάρχης 

ΘΕΟΔΩΡΟΣ ΚΟΛΙΟΠΑΝΟΣ 

Αριθ. 6355 (6) 

Τροποποίηση σχεδίου Πόλεως Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
’ Εχοντας υπόψη: 

1. Τις διατάξεις του από 17.7.1923 Ν.Δ. (ΦΕΚ 228/Α/23 «περί σχεδίου 
Πόλεων». 

2. Τις διατάξεις του Ν. 3200/55 «περί διοικητικής αποκεντρώσεως» 
όπως τροποποιήθηκε και συμπληρώθηκε με το Ν.Δ. 732/70 περί συ- 
μπληρώσεως των διατάξεων περί διοικητικής αποκεντρώσεως». 

3. Τις διατάξεις του Α.Ν. 314/68 (ΦΕΚ 47/Α/68) «περί παροχής 
στον Υπουργό Βορείου Ελλάδος και τους Νομάρχας αρμοδιότητας επί 
θεμάτων εγκρίσεως επεκτάσεως ή τροποποιήσεως σχεδίων πόλεων, 
όπως τροποποιήθηκε και συμπληρώθηκε με το Ν.Δ. 1018/1970 (ΦΕΚ 
220Α/71) και αντικαταστάθηκε με το Ν. 1577/85 άρθρο 34 (ΦΕΚ 
210Α/18.12.85) όπως επίσης και του άρ.183 Π.Δ. (ΦΕΚ 70Α/5.6, 


86) «έγκριση τροποποιήσεων σχεδίων πόλεων και καθορισμού όρων καί 
περιορισμών δόμησης από τους Νομάρχες». 

4. Την αριθ. 123/86 απόφαση του Δημοτικού Συμβουλίου Τρικάλων. 

5. Τη σύμφωνη γνωμοδότηση του Συμβουλίου Χ.Ο.Π. Ν. Τρικάλων που 
διατυπώθηκε στο αριθ. 17/θέμα 10/27.8.86 πρακτικό συνεδρίασής του, 
αποφασίζουμε: 

Την τροποποίηση του σχεδίου πόλεως Τρικάλων με την έγκριση της 
ανωνύμου Δημοτικής οδού, που βρίσκεται στο οικοδομικό τετράγωνο 
που περιβάλλεται από τις οδούς Αρριανού — Δαβάκη — Ισχομάχου και 
Καλυψούς, όπως φαίνεται στο συνημμένο σχεδιάγραμμα το οποίο αποτε¬ 
λεί αναπόσπαστο μέρος της παρούσας. 

Η απόφαση αυτή να δημοσιευθεί στην Εφημερίδα της Κυβερνή- 
σεως, ισχύει δε από την κοινοποίησή της στους ενδιαφερομένους 
βάσει του άρθρου 37 του Ν. 3200/55. 

Τρίκαλα, 4 Σεπτεμβρίου 1986 
Ο Νομάρχης 
ΠΕΤΡΟΣ ΡΙΖΟΣ 



ΟΡΟΙ ΔΟΗΙΙΗί 

ί,λάιωΤο Ιμβαδό Οιιιοηι&ου {·< V* 33ο 

λ πρόσω*» ι \2. 

ούμΑωνη με Τννι 7 ε»ι_μτι Πραίη αυ 
ίημοΓοκαυ Συμβουλίου 

Μι*» υαι οι κοδομηο ιμα οηχακ- 
Εευ ίίνονται μη άβΓιϋ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 3536 (7) 

Τροποποίηση ρυμοτομικού σχεδίου Μοναστηρακίου Νομού Φωκίδας. 

Ο ΝΟΜΑΡΧΗΣ ΦΩΚΙΔΑΣ 
' Εχοντας υπόψη: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και 
συνοικισμών του Κράτους και οικοδομής αυτών. 

β) Του Ν.Δ. 1018/71 «πρί τροποποιήσεως και συμπληρώσεως του Α.Ν. 
314/68. 

γ) Του Π.Δ. 443/9.11.83 (ΦΕΚ 165Δ) «περί μεταβιβάαεως 
αρμοδιότητας στους Νομάρχες έγκρισης τροποποίησης.ρυμοτομικών 
σχεδίων και επιβολής προκηπίων. 

δ) Του Ν. 1337/83 «περί επεκτάσεως των Πολεοδομικών Σχεδίων 
Οικιστικής Ανάπτυξης και σχετικών ρυθμίσεων όπως τροποποιήθηκε με 
το Ν. 1512/85 και ειδικότερα το άρθρο 26. 


ε) Το 3200/55 «περί Διοικητικής αποκέντρωσης. 

2. Την αριθ. 24/86 απόφαση του Κοινοτικού Συμβουλίου Μοναστηρακίου. 

3. Τη σύμφωνη γνώμη του Συμβουλίου Χ.Ο.Π. του Ν. Φωκίδας που 
διατυπώθηκε στη συνεδρίαση της 23.7.86 (πρακτικό 7ο, θέμα 4ο), αποφασί¬ 
ζουμε: 

Εγκρίνουμε την τροποποίηση του ρυμοτομικού σχεδίου Μοναστηρα¬ 
κίου για αποχαρακτηρισμό της πλατείας και χαρακτηρισμό του παρα¬ 
πάνω χώρου σε οικοδομικό τετράγωνο χωρίς μεταβολή των οικοδομικών 
γραμμών όπως φαίνεται στο πρωτότυπο τοπογραφικό διάγραμμα που 
συνοδεύει την παρούσα απόφαση και έχει θεωρηθεί από τον ! Ιροϊατάμενο 
του Τ.Π. και Π.Ε. του Ν. Φωκίδας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άμφισσα, 26 Αυγούστου 1986 
Ο Νομάρχης 
ΠΑΝ.ΘΕΡΜΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




